شەفەق نیوز/ دەسەیگ خوەیبەخشانە لە باوەتەیل قەزای خانەقین،
ئمڕوو شەممە، ئاشکرای بەرزەوبوین رێژەی هەژاری و بیکاری لە قەزاگە کرد، لەوەر قەیەغە
و ریکارەیل کۆڕۆنا و نەوین جیگرەیل ژیان و گوزەرانی ئەرا چینەیل کۆمەڵایەتی خوار و
ناوڕاس.
سەلام عەبدولڵا ئەندام دەسەی هەرەوەزی لە خانەقین ئەرا ئاژانس
شەفەق نیوز وت: ریکارەیل کۆڕۆنا لە خانەقین بویە بەشیگ لە وەرسگکردن مەردم و رێژەی
هەژاری و بیکاری لە ٣٠ تا ٣٥ لەسەد زیایەو کرد، لەسای نەوین جیگرەیل و گرنگەیل ژیان
و گوزەرانی ک بوونە جانشینیگ ئەرا چەسپانن قەیەغەی گشتگیر.
وتیش؛ بایەدە پلانەیل جیگریگ وەرانەوەر چەسپانن ریکارەیل
مقەیەتیکردن لە کۆڕۆنا بوود تا بوودە جانشین داهاتە رووژانەگە هەکاتی گشت ئەو دەوڵەتەیلە
ک ریکارەیل کۆڕۆنا لەناویان چەسپیا، وە پێچەوانەی ئەوەگ لە عراق و خانەقین وە شیوەیگ
تایبەت بوود، دویای لە دەسبردن سەرچەوەیل رزق ئەرا فرەی چینە ناوڕاسەیل و خوارەیل.
عەبدوڵا نشان دا ک بڕیگ لە هەڵمەتە مرۆییەیل لەلایەن دەسەگەی
کریا لە دابەشکرن هاوکاری چشت و پویلی وەگورەی توانای پەخشینەیل خەیرخوازی ئەرا لات
و نەدارەیل لە خانەقین ئەرا نواگردن بەش کەمیگ لە گرفتەەیل ژیان و گوزەرانی لە قەزاگە.
